Улахан саастаах оҕолорго бэсиэдэ

Тема Сэрэхтээх буол. Билбэт киһиҥ - сэрэхтээх.

Оскуола иннинээҕи саастаах оҕолор иитээччилэрин үөрэтэр салаа 322 группатын студентката Михайлова Айалена Айааловна үлэтэ

Бүлүү 2019 сыла

**Тема Сэрэхтээх буол. Билбэт киһиҥ - сэрэхтээх**.

Улахан саастаах оҕолорго бэсиэдэ

**Сыала:** Билбэт дьону кытары алтыһартан сэрэхтээх буоларга үөрэтии, бэйэни харыстанарга салгыы эрчийии. Тугу эрэ гыныан иннинэ- толкуйдаа, -диэн быраабыланы тутуһары анатыы.

Туттуллар тэрилэ:

**Киирии чааһа**

**Иитээччи**: Үтүө күнүнэн оҕолоор! Биһиэхэ Мэник Мэнигийээн ыалдьыттыы кэллэ ол курдук эһигини кытта эһигини кытта билсиһиэн баҕарар. Билсиһэригэр бу баайыыга туттуллар сап көмөлөһүө. Бу сап көмөтүнэн кини эһигини кытта билсиһиэ. Бу сабы бэйэ-бэйэбитигэр быраҕан бэрсэбит, уонна ааппытын этэн иһэбит. Саппытын тутан турабыт. Мин аатым Айалена Михайловна, оттон эн аатын кимий диэн баран утары олорор оҕоҕо сапкын быраҕаҕын (Сабы оҕоҕо быраҕар. Сабы хабан ылбыт оҕо аатын этэр. Оттон сабы атын оҕоҕо быраҕар. Оҕолор иитээччи сорудаҕын толороллор).

**Иитээччи.** Оҕолор, сапкытын тутан туруҥ. Туохха майгынныырый? Ооҕуй оҕус илимигэр майгынныыр дии? Ооҕуй оҕус тоҕо илим баайара буолуой? Кини аччыктыыр, аһаары гыннаҕына илимигэр туппут сахсырҕаларынан, кумаардарынан, хомурдуостарынан аһылыктанар. Сахсырҕалары, кумаардары, хомурдуостары барыларын Туох диэн ааттыылларый? (Оҕолор: үөннэр көйүүрдэр) Үөннэр-көйүүрдэр сэрэҕэ суох буоланнар ооҕуй оҕус илимин ситимигэр иҥнэллэр эбит. Мэник Мэнигийээн көмө көрдүү кэллэ. Ол курдук кини бу орто дойдуга дьон бары үтүө санаалаах дии саныыр. Бүгүн биһиги сэрэхтээх буолуу туһунан кэпсэтиэхпит. (Иитээччи сабы хомуйар).

**Кэпсэтии сүрүн чааһа**

***Маҥнайгы түһүмэх***

**Иитээччи.** Оҕолор, эһиги санааҕытыгар Мэник Мэнигийээн төһө сөпкө толкуйдуур эбитий оҕолоор? (Оҕолор хоруйдара) сэрэхтээх буолуу диэн тугуй? (Оҕолор хоруйдара) Оҕолоор, оччого биһиги билигин Мэник Мэнигийээни үөрэтиэхпит. Мэник Мэнигийээн, итиннэ эн оҕолор аттыларыгар олорон болҕойон иһит. Оҕолор мин ыалдьыт кэтэһэн олоробун. Истиҥ эрэ. (Ким эрэ ааны тоҥсуйар)

**Иитээччи.** Ким кэллээ?

**Евгений** (киирэр): Дорооболоруҥ оҕолор. Мин Мэник Мэнигийээҥҥэ кэллим. Настя, мин эн ийэҕиҥ билэбин. Эн миигин кытта маҕаһыыҥҥа барсар үһүгүн. Мин эйиэхэ кэмпиэт ылан биэриэм.

(Евгений оҕолору кытта кэпсэтэр)

**Иитээччи.** Мэник Мэнигийээн, бу киһини билэҕиҥ дуо? Кини эн ийэҕиҥ билбэт ээ. Эйигин илдьэн муннаран кэбиһээри билэбин диир ди. Эн тоҕо барсаары гынаҕыҥ? Оҕолор, Мэник Мэнигийээни тугу сыыһа гынна? Мэник Мэнигийээни туох диэн сөбүй. Билбэт киһи кэлэн илдьэ бараары гыннаҕына? Коля, арай эйиэхэ инньэ диэтиннэр. Эн тугу гыныаҥ этэй?

(Оҕолор иитээччини кытта кэпсэтэллэр)

**Иитээччи.** Билбэт киһигин кытта барсыа суохтааххын. Ол туһунан саха өс хоһооно баар: “Киһи эриэнэ иһигэр, сүөһү эриэнэ таһыгар”

**Иитээччи.** Билбэт киһигитин кытта кэпсэппэт буолун. Эбэтэр кэпсэттэххитинэ даҕаны эйэҕэстик “Мин ийэм “билбэт дьоҥҥун кытта онно-манна барбат буол диэбитэ” – диэн аккаастаан кэбиһэр баҕайыта.

**Евгений:** Оҕолор мин эһигини, төһө сэрэхтээх оҕолор эбиттэрий диэн үтэн-анньан көрдүм. “Киһи эриэнэ иһигэр, сүөһү эриэнэ таһыгар” диэн саха өс хоһоонун мэлдьи өйдүү сылдьыҥ. Көрсүөххэ диэри.

***Иккис түһүмэх***

Иитээччи ИКТ көмөтүнэн хартыына көрдөрөр. Хартыынаҕа ыраастык, маанытык таҥныбыт эр киһи кырачаан оҕону массыынаҕа олордоору гынара көстөр.

**Иитээччи.** Оҕолор бу хартыынаҕа эһиги тугу көрөҕүт? Бу кимий? Хайдах таҥастааҕый? Үчүгэй санаалаах киһи дуо? (Ыраастык, маанытык таҥныбыт эйэҕэс баҕайы көрүҥнээх эр киһини көрдөрөр, оҕолор хоруйдууллар) Оҕолор, бу ыраастык, маанытык таҥныбыт эйэҕэс баҕайы көрүҥнээх эр киһи оонньуу сылдьар кыра кыыска туох диэбитэ буолуой? (оҕолор хоруйдууллар) “Мэник Мэнигийээни, массыынанан хатааһылыаххын баҕараҕын дуо? Мин эйигин бу дьиэҥ тула хатааһылатыам. Массыынаны урууллуоххун, ыытыаххын баҕараҕын да? ” Төрөппүттэргит суох кэмнэригэр хаһан да билбэт эр дьоннорго массыынаҕа олорбот буолуҥ. Тоҕо билбэт дьоҥҥутун кытта хатааһылыа суохтааххытый? (Мэник Мэнигийээни сыыьа хоруйдуур) Оҕолор, хас биирдии улахан киһи атын ыаллар оҕолорун массыынанан хатааһылатыа суохтааҕын билэр. Оттон кини оҕону хатааһылатыам диир буоллаҕына, ол аата кини куһаҕаны оҥороору гынар. Тыаҕа илдьэн кырбыан сөп, ким да суох сиригэр хаалларыан сөп, оччоҕо бу кыра кыыс мунан хаалыан сөп уонна бачча тымныыга тоҥон ыалдьыан сөп. Оҕолор, ханнык саха өс хоһоонун үөрэппиппитий?

“Киһи эриэнэ иһигэр, сүөһү эриэнэ таһыгар”)

**Иитээччи.** Оҕолор куһаҕан санаалаах дьоннор бааллар.Кинилэр кыра оҕону албыннаан эһиги дьиэҕитигэр киирэн ийэҕит, аҕаҕыт хаччыларын дуу, телефоннарын дуу, аскытын дуу уоран ылаары үчүгэйдик кэпсэппитэ буолаллар. Онон, билбэт дьоҥҥутун кытта мээнэ кэпсэппэт буолуҥ Мэник Мэнигийээни эн эмиэ иһит өйдөө . Бу быһыы туһунан “Албын тыла сыатааҕар миннигэс” диэн сахалар өс хоһоонноро баар.

Иитээччи оҕолорго физминутка ыытар.

***Үһүс түһүмэх***

**Иитээччи**: Оҕолор, бу оонньуурдар бааллар. Арай биирдэ, эн Мэник Мэнигийээни баран испиккин олох хаһан да көрбөтөх, билбэтэх дьахтарын утары кэлэн баран мичээрдээбит оттон эйэҕэс баҕайытык кэпсэппит.

**Кыра кыыс билбэт дьахтара**: Кыысчаан үтүө күнүнэн!

Мэник Мэнигийээни: Үтүө күнүнэн!

**Кыра кыыс билбэт дьахтара**: Эн аатыҥ кимий?

**Мэник Мэнигийээни**: Таня

**Кыра кыыс билбэт дьахтара:** Эн олорор дьиэҥ ханна баарый?

**Мэник Мэнигийээни:** Мин олус ыксыы сылдьабын. Миигин төрөппүттэрим кэтэһэн олороллор. Төрөппүттэрим билбэт дьоҥҥун кытта кэпсэппэт буол диэбиттэрэ. (Эбэтэр оҕо маннык диэн сөп: “Мин кыра оҕобун. Онон бэйэм ханна олорорбун этэр кыаҕым суох. Билигин полицияны ыҥырыам. Полиция мин ханна олорорбун этиэ”- диэн).

(Иитээччи оҕолору кытта кэпсэтэр)

Иитээччи: Мэник Мэнигийээн маладьыас номнуо өйдөөн эрэҕин дии?

**Иитээччи:** Оҕолор билбэт киһигитигэр эһиги баайсан, кыыһыран кэпсэтиэ суохтааххыт. Тоҕо?

(Оҕолор хоруйдууллар: дьону кытта эйэҕэстик кэпсэтиэхтээхпит. Киһи барыта куһаҕан санаалаах буолбатах. Кыыһыран-абаран, сыыһаны-халтыны саҥаран кэпсэтэр оҕо туһунан дьон араастаан саныахтарын сөп. Холобура: “бу оҕо төрөппүттэрэ оҕолорун олох ииппэтэхтэр. Кыыһыран тымта сылдьар, киҥнээх, ордуос оҕолоох ыаллар эбит”-диэхтэрэ. Эбэтэр оҕо киҥнээхтик хоруйдаатаҕына билбэт киһитэ бу оҕону охсуон сөп, анньыан сөп, эчэтиэн сөп)

***Төрдүс түһүмэх***

**Иитээччи:** Арай биирдэ эмит олох билбэт киһиҥ кэлэн эн сөбүлүүр, минньигэс астаргынан күндүлүү сатыа: “Уолчаан бу минньигэс кэмпиэти сиэ, амсай. Өссө бу чааскыга фанта утаҕа баар, ис,” – диэҕэ. Эһиги билбэт киһигититтэн ылан кэмпиэти сиэччигит дуо, утаххытын ханнарааччыгыт дуо?

(Оҕолор уонна Мэник Мэнигийээн хоруйуйдара)

**Иитээччи:** Билигин араас дойдуттан кэлбит биһиги билбэт дьоммут элбэхтэр. Онон билбэт дьоҥҥут ону-маны күндүлүүллэриттэн сиэбэт ордук. Араас дьон бааллар. Ол кэмпиэккэ утуйар эми да кутуохтарын сөп, дьааттаах да кэмпиэти биэриэхтэрин сөп.

***Бэһис түһүмэх***

**Иитээччи:** Оҕолоор, бары экраны көрдүбүт эрэ. Экраҥҥа муммут кыыс көстөр, дэлби ытаабыт аҕай. Бу оҕону бары көмөлөөн Мэник Мэнигийээн эн эмиэ көмөлөс ийэлээх аҕатыгар булан биэриэххэ.

Ол курдук мин эһиэхэ оонньуу оонньотуом. Септеех эппиэти эттэхпинэ эһиги таһына5ыт онтон сыаһа эппиэти эттэхпинэ атаххытынан тэбиэлэнэҕит.

Арай эһиги киэҥ да киэҥ маҕаһыыҥҥа, эбэтэр олох билбэт уулуссаҕытыгар мунан хаалбыккыт. Тугу гыныа этигитий?

**Оҕолор уонна Мэник Мэнигийээн хоруйдара**: “ийэбин көрдүү сүүрүөм”, “мунан хаалбыппын өйдөөтөхпүнэ, турбут сирбэр туруом этэ”, “полицияны көрдөөн булан “мин муннум, ийэм ханна барбытын билбэппин диэм этэ”.

**Иитээччи:** Олох билбэт дьахтарыҥ кэлэн “ийэҥ эйиигин көдүү сылдьар, ытыыр, онно бардыбыт диэн илдьэ бара сатаатаҕына тугу гыныаҥ этэй?

**Иитээччи:** Олох хаһан да көрбөтөх эр киһи кэлэн “мин эн дьиэҥ аттыгар олоробун, дьиэҕэр илдьэн биэриэм” – диэтэҕинэ тугу гыныа этигиний?

**Оҕолор Мэник Мэнигийээҥҥэ быһааран хоруйдуулар:** “ааһан иһэр киһиттэн “миигин полицияҕа илдьэн биэр диэн көрдөһүөм этэ”, “атыыһыттан көмө көрдүөм этэ”, “полицияҕа телефонунан эрийиэм этэ 102”. Иитээччи оҕолору кытта араас хоруйдары кэпсэтэн сөбүн-сыыһатын быһаара сатыыллар уонна сөптөөх хоруйдары быһаараллар.

Оҕолор бутэьигэр муммут кыыс үөрүүтүн үллэстэн бары тэннэ эйэ дэмнээхтик ункуулууллэр. (Мэник Мэнигийээн эмиэ туран үнкүүлэспитэ буолар).

**Сэһэргэһии түмүк чааһа**

**Иитээччи:** Оҕолор бу ойууга Бөтүүкчээн туохха сыыспытый?

(Оҕолор хоруйдара)

**Иитээччи:** Билбэт киһигэр ааны аһыма

**Иитээччи:** Төһө да мааны таҥастаах, эйэҕэс киһини кытта кэпсэппэт ордук. Тоҕо? “Киһи эриэнэ иһигэр, сүөһү эриэнэ таһыгар”.

**Иитээччи:** Оҕолор, эһиги иннигитигэр сыыппаралар сыталлар. Ол сыыппараларынан полиция номерын ууруҥ эрэ.

**Иитээччи:** Оҕолоор бука бары маладьыастар биһиги табаарыспытагар Мэник Мэнигийээҥҥэ көмөлөстүбүт «Билбэт дьонтон сэрэхтээх» буолуу туһунан үөрэттибит уонна бэйэбит эмиэ элбэҕи биллибит дии.

**Мэник Мэнигийээн:** Күндү табаарыстарым миэхэ бүгүн күүс-көмө буолбуккутуттан олус диэн үөрдүм-көттүм, улахан барҕа-махтал буоллун. Көрсүөххэ диэри!

**Оҕолор:** Эйиэхэ эмиэ баҺыыба ыалдьыттыы кэлбиккэр өссе да кэлэ тураар.

Иитээччи: оҕолоор, бүгүҥҥү кэпсэтиини төһө сөбүлээтигит? Тугу биллигит? Көрсүөххэ диэри. (оҕолор хоруйдара)